**Liite 19.** Mikrobiologisen saastumisen aikana käytettäviä tiedotemalleja koltansaameksi. Kauttaviivalla on erotettu vaihtoehtoiset tavat. Tiedotemallia 4 käytetään, kun puretaan vedenkäyttörajoitus, mutta jatketaan keittokehotusta. Tiedotemallit on tehnyt Hämeenlinnan kaupunki ja Valvira on käännättänyt tekstin.

**Teâđtõs 1**

Čääʹccjoođâsčääʹʒʒ toorktõõvvâmkäddmõš

Čääʹʒʒest kääʹddet što lij / lij tuõttum što liâ kõõvtuejjeei bakteer. Puk poorrâmčääʹčč porrmõšraajjmõʹšše da juukkâm diõtt âlgg ǩeʹtted uuʹccmõsân viiđ minuut ääiʹj. Čääʹcc lij juukkâmââʹnteei čuäckkeeʹs. Ǩeeʹttkani čääʹʒʒ vuäitt ââʹnned põõzzõõttmõʹšše, jõs tõʹst ij leäkku moksteei euʹnn leʹbe haaj. Kärldõõǥǥid vuäitt põõssâd ǩeeʹttkani čaaʹʒʒin, leâʹša tõk aʹlǧǧe mâŋŋa põõssmõõžžâst koʹšǩǩeed tääʹrǩeld.

Veʹrǧǧneeʹǩǩ da čääʹcchuõllstrooiʹtel seʹlvte ääʹšš.

Čääʹccââʹnnemrääʹjtõs lij viõǥǥâst ååʹn põõššjen. Rääʹjtõõzz puuttmõõžžâst iʹlmmtet jeeʹrab.

**Teâđtõs 2**

Čääʹʒʒ ââʹnnemǩiõld

Čääʹʒʒ kääʹddet što tõt lij vaarla oummi tiõrvâsvuõʹtte. Čääʹʒʒ ij vuäǯǯ ââʹnned ni vooʹps poorrâmčääʹʒʒen ij-ka ni mââʹđen täällčääʹʒʒen, ij ni põssõõttâm diõtt. Čääʹʒʒ vuäitt ââʹnned pâi nuuʹžniǩ skuʹlljeem diõtt.

Veʹrǧǧneeʹǩǩ da čääʹcchuõllstrooiʹtel seʹlvte ääʹšš.

Čääʹccââʹnnemrääʹjtõs lij viõǥǥâst ååʹn põõššjen. Rääʹjtõõzz puuttmõõžžâst iʹlmmtet jeeʹrab.

**Teâđtõs 3**

Čääʹʒʒ ij taarbâš teänab ǩeʹtted

Čääʹʒʒest ij leäkku kõõvtuejjeei bakteer. Čääʹʒʒ lij juukkâmââʹnteei da tõn vuäitt ââʹnned takainalla. Jõs čääʹcc lij veâl ruʹppi, čääʹʒʒ âlgg koolǥted poka tõt lij čuõvvâd.

Vueʹǩǩ lij normaal. Čääʹccââʹnnemrääʹjtõs lij puuttâm.

**Teâđtõs 4**

Čääʹʒʒ ââʹnnemǩiõld põõtt

Čääʹʒʒ vuäitt ââʹnned, leâʹša tõt âlgg ǩeʹtted õuʹddel âânnmõõžž.

Čääʹʒʒest kääʹddet veâl-i leämma / lij tuõttum što liâ kõõvtuejjeei bakteer. Puk poorrâmčääʹcc porrmõšraajjmõʹšše da juukkâm diõtt âlgg ǩeʹtted uuʹccmõsân viiđ minuut ääiʹj. Čääʹcc lij juukkâmââʹnteei čuäckkeeʹs. Ǩeeʹttkani čääʹʒʒ vuäitt ââʹnned põõzzõõttmõʹšše, jõs tõʹst ij leäkku moksteei euʹnn leʹbe haaj. Kärldõõǥǥid vuäitt põõssâd ǩeeʹttkani čaaʹʒʒin, leâʹša tõk aʹlǧǧe mâŋŋa põõssmõõžžâst koʹšǩǩeed tääʹrǩeld.

Veʹrǧǧneeʹǩǩ da čääʹcchuõllstrooiʹtel seʹlvte ääʹšš.

Čääʹccââʹnnemrääʹjtõs lij viõǥǥâst ååʹn põõššjen. Rääʹjtõõzz puuttmõõžžâst iʹlmmtet jeeʹrab.

**Teâđtõs 5**

Čääʹʒʒ vuäitt ââʹnned takainalla. Čääʹcc iʹlla teänab toorktõõvvâm ij-ka tuõʹjje teänäb vaar tiõrvâsvuõʹtte.